

 REPUBLIKA HRVATSKA

VARAŽDINSKA ŽUPANIJA

 **GRAD LEPOGLAVA**

 Antuna Mihanovića 12

 42250 Lepoglava

 tel. 042 770 411, fax 042 770 419

email : lepoglava@lepoglava.hr

Gradonačelnik

KLASA:406-07/24-01/2

URBROJ: 2186-9-01-24-2

Lepoglava, 26.08.2024. godine

 Temeljem odredbe članka 35. Zakona o vlasništvu i drugim stvarnim pravima („Narodne novine“ broj 91/96, 68/98, 137/99 – Odluka USRH, 22/00 – Odluka USRH, 73/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17), članka 48. stavka 1. točke 5. i stavka 2. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13- pročišćeni tekst, 137/15, 123/17, 98/19 i 144/20), članka 9. Odluke o uvjetima, načinu i postupku upravljanja nekretninama u vlasništvu Grada Lepoglave („Službeni vjesnik Varaždinske županije“ broj 10/16) i Odluke Gradonačelnika o raspisivanju ponovljenog javnog natječaja za prodaju službenog vozila u vlasništvu Grada Lepoglave (KLASA:406-07/24-01/2, URBROJ:2186-9-01-24-1 od 22. kolovoza 2024. g.), Gradonačelnik Grada Lepoglave raspisuje

**PONOVLJENI JAVNI NATJEČAJ**

**za prodaju službenog vozila u vlasništvu Grada Lepoglave**

**I. PREDMET PRODAJE –** rabljeno službeno vozilo

 Vrsta vozila: osobni automobil

 Marka vozila: Suzuki

 Model vozila: SX4 S-CROSS 1.4.

 Boja vozila: siva s efektom

 Broj šasije: TSMJYBA2S00584567

 Oblik karoserije/vrata: putničko/4

 Godina proizvodnje: 2018. g.

 Datum prve registracije: 06.04.2018.

 Stanje vozila: karambolirano

 Prijeđeni km: 97723

 Mjesta za sjedenje: 5

 Masa praznog vozila: 1215 kg

 Motor/zapremnina: benzin/1373

 Snaga okretaja: 103 Kw/5500 min-1

 Duljina/širina/visina:4300/1785/1585 mm

 Broj osovina/pogonskih osovina: 2/2

 Kotača broj: 4

 Dimenzija guma: 215/60 R16

 Registracija: VŽ 912 – NS

 Vozilo je oštećeno tj. na vozilu je nastala ekonomska totalna šteta.

**II. POČETNA CIJENA**

 - 4.307,00 EUR sa PDV-om

**III. UVJETI I NAČIN PRODAJE**

Prodaja se obavlja prikupljanjem pisanih ponuda, fizičkih ili pravnih osoba sa sjedištem u Republici Hrvatskoj. Vozilo se prodaje prema načelu „viđeno-kupljeno“, slijedom čega su isključeni svi naknadni prigovori kupca po bilo kojoj osnovi.

Vozilo je moguće razgledati svakog radnog dana u razdoblju od 08,00 do 14,00 sati na adresi: Grad

Lepoglava, Antuna Mihanovića 12, 42250 Lepoglava.

**IV. SADRŽAJ PONUDE**

Pisana ponuda mora sadržavati:

* za fizičke osobe: ime, prezime, adresu, broj telefona, e-mail adresa, OIB,
* za pravne osobe: naziv tvrtke, adresu sjedišta, broj telefona, e-mail adresa, OIB, ime i prezime osobe ovlaštene za zastupanje
* naznaku vozila za koje se daje ponuda
* ponuđeni iznos kupoprodajne cijene u eurima
* broj računa (IBAN) i naziv banke ponuditelja, za povrat jamčevine ponuditeljima čije ponude ne budu prihvaćene ili u slučaju poništenja natječaja.

Uz ponudu je potrebno priložiti:

* fizičke osobe dužne su priložiti presliku važeće osobne iskaznice
* pravne osobe dužne su priložiti izvadak iz sudskog registra
* obrtnici su dužni priložiti izvadak iz Obrtnog registra
* dokaz o uplaćenoj jamčevini za sudjelovanje na natječaju
* potvrdu Grada Lepoglave da ponuditelj, kao i članovi njegovog kućanstva te tvrtke i obrti koji su bilo u vlasništvu ponuditelja, bilo u vlasništvu članova njegovog kućanstva, nemaju dugovanja prema gradu Lepoglavi s bilo koje osnove, što se utvrđuje uvidom u službenu evidenciju grada Lepoglave.

Ponude se moraju izraditi na hrvatskom jeziku i latiničnom pismu. Sva dokumentacija koja se prilaže uz ponudu mora biti na hrvatskom jeziku. Dokumenti koji nisu napisani hrvatskim jezikom moraju biti prevedeni na hrvatski jezik po ovlaštenom sudskom tumaču.

**V. JAMČEVINA**

Ponuđači su dužni platiti jamčevinu u iznosu od 10% početne vrijednosti vozila za čiju se kupnju daje ponuda, u korist žiro-računa Grada Lepoglave IBAN HR3923600001822900007, model 68, poziv na broj HR68 7757 - OIB ponuditelja s naznakom “jamčevina za natječaj za kupnju rabljenog vozila u vlasništvu Grada Lepoglave.“

Najpovoljnijem ponuditelju uplaćena će se jamčevina uračunati u kupoprodajnu cijenu. U slučaju da najpovoljniji ponuditelj odustane od kupnje gubi pravo na povrat jamčevine. Ostalim sudionicima natječaja jamčevina će se vratiti u roku od 15 dana od odabira najpovoljnije ponude.

**VI. PODNOŠENJE I OTVARANJE PONUDA**

Sudionici natječaja dužni su pisane ponude dostaviti u zatvorenim omotnicama na adresu: Grad Lepoglava, Antuna Mihanovića 12, 42250 Lepoglava s naznakom: „Ponuda za kupnju službenog vozila – ne otvaraj“.

**Rok za dostavu ponude je do 03. rujna 2024. godine do 09,00 sati, bez obzira na način dostave.**

Javno otvaranje ponuda bit **će dana 11. rujna 2024. godine u 09,00 sati** u prostorijama gradske vijećnice Grada Lepoglave, Antuna Mihanovića 12, 42250 Lepoglava.

Otvaranju ponuda mogu biti nazočni ponuditelji osobno, zakonski zastupnik ili osoba koju on opunomoći uz predočenje punomoći koju za fizičke osobe ovjerava javni bilježnik ili drugo nadležno tijelo, a za pravne osobe zakonski zastupnik. Fizička osoba je dužna predočiti osobnu iskaznicu, a zakonski zastupnik ili njegov punomoćnik, osobnu iskaznicu i presliku izvatka iz sudskog registra.

Ponude zaprimljene nakon isteka roka za predaju ponuda otvorit će se, ali se smatraju zakašnjelima i neće se razmatrati te se trajno zadržavaju i neće biti vraćene ponuditelju.

**VII. ODABIR NAJPOVOLJNIJEG PONUDITELJA**

Najpovoljnijom ponudom smatrat će se ponuda s najvišom ponuđenom kupoprodajnom cijenom koje ne može biti manja od početne cijene uz uvjet da sadržava svu dokumentaciju utvrđenu točkom IV. ovog natječaja.

Ukoliko dva ili više ponuditelja ponude isti najviši iznos kupoprodajne cijene, povoljnijom ponudom smatrat će se ponuda koja je ranije zaprimljena.

Odluka o odabiru najpovoljnijeg ponuditelja donosi Gradonačelnik, na prijedlog Povjerenstva za provedbu natječaja. Povjerenstvo za provedbu natječaja može predložiti da se ne prihvati ni jedna ponuda. Odluka o odabiru najpovoljnijeg ponuditelja dostavlja se svim sudionicima natječaja.

U roku od 15 (petnaest) dana od dana donošenja Odluke o odabiru, izabrani ponuditelj je dužan pristupiti sklapanju Ugovora o kupoprodaji rabljenog osobnog vozila te uplatiti cjelokupni ponuđeni iznos kupoprodajne cijene na žiro račun Grada Lepoglave..

Ako najpovoljniji ponuditelj ne uplati cjelokupni iznos ponuđene kupoprodajne cijene ili ne pristupi sklapanju kupoprodajnog ugovora u utvrđenom roku, smatrat će se da je odustao od ponude.

U tom slučaju sklapanje kupoprodajnog ugovora za vozilo ponudit će se sljedećem najpovoljnijem ponuditelju.

**VIII. OSTALI PODACI**

Vozilo se može preuzeti tek po uplati cjelokupne kupoprodajne cijene.

Grad Lepoglava zadržava pravo da bez obrazloženje prihvati ili odbije pojedinu ponudu ili poništi ovaj natječaj u cijelosti i pri tome ne snosi nikakvu odgovornost prema sudionicima natječaja.

 **GRADONAČELNIK**

Marijan Škvarić, dipl.ing.